Comunicat oficial - Granollers Cup - Torneig Internacional d'Hanbol
En data 11 de març, atenent la situació creada al voltant del coronavirus COVID-19 i amb l'objectiu de preservar la protecció de la salut dels socis, seguidors, esportistes, persones visitants i empleats la nostra entitat – el Club BM Granollers-, va seguir les resolucions, indicacions i recomanacions de les autoritats competents i va suspendre tota la seva activitat.
El nostre club ha anat seguint i avaluant l'evolució d'aquesta situació sanitària per tal d'anar preveient altres possibles afectacions i poder prendre, amb la màxima informació, les decisions oportunes en relació a la viabilitat d’organitzar la Granollers CUP durant el mes de juny de 2020.
Un cop reunida tota aquesta informació, davant la situació que estem vivint, i per seguir preservant la salut de totes les persones vinculades a aquests esdeveniments, el Comitè Organitzador es veu obligat a comunicar-vos el següent:
- El Torneig Internacional d’Handbol Base Granollers Cup 2020, que s’havia de disputar del 24 al 28 de juny es posposa de forma indefinida. Tanmateix, obrirem un període de reflexió i anàlisi per valorar la possibilitat de fer-ne una edició extraordinària al llarg dels propers mesos.
Sentim un profund respecte per tots vosaltres i per això us anirem mantenint informats sobre les decisions que us puguin anar prenent i us volem traslladar tot el nostre afecte i els nostres millors desitjos durant aquests dies i us volem agrair la vostra confiança. Desitgem ferventment trobar-nos ben aviat i gaudir plegats de la nostra passió, l'handbol.
Lamentem les molèsties que pugui ocasionar la cancel·lació d’aquest torneig en les dates previstes i us demanem la vostra comprensió davant d’una situació tan excepcional com la que estem vivint.
Així mateix, us esperonem per tal que pugueu participar d’aquest torneig en les noves dates que es fixin.